Anexa nr. 1la Ordinul Directorului Instituției publice

„Agenția de Guvernare Electronică”

Nr. 3005 - 22 din 11 Martie 2022

/Model/

Participant: *(se indică Denumirea participantului la schimbul de date)*

Număr și Data de înregistrare: *(se indică numărul și data înregistrării solicitării, atribuite de Participantul la schimbul de date)*

cerere de conectare la platforma de INTEROPERABILITATE (MConnecT)

**Denumirea proiectului**

*(se menționează succint proiectul de schimb de date)*

Nume/Prenume/Funcția

*(se indică Numele, Prenumele și Funcția persoanei care reprezintă participantul)*

Semnătura *(persoanei care reprezintă participantul)* data: \_\_ / \_\_ / \_\_\_\_

# I. Descrierea contextului

*Includeți o descriere succintă a necesității și a beneficiilor schimbului de date pentru instituție. Indicați, după caz, indicatorii calitativi pentru cuantificarea acestor beneficii, referințe la studii de fezabilitate, strategii de dezvoltare, planuri de acțiuni etc, din care reiese necesitatea schimbului de date prin MConnect.*

*Atunci când se solicită schimb de date, automatizat, prin servicii web, în mod obligatoriu, faceți referință la sistemul informațional implicat în schimbul de date, cu indicarea denumirii depline și prescurtate a acestuia. La fel, faceți referință la cadrul juridic existent care reglementează activitatea și funcționarea sistemului informațional care va fi implicat în schimbul de date (Conceptul și Regulamentul de funcționare a Sistemului Informațional).*

*În lipsa unui sistem informațional, se va solicita consumul datelor prin intermediul modului „Date cu acces autorizat” din cadrul Portalului Guvernamental de Date (*[*www.date.gov.md*](http://www.date.gov.md)*).*

*Includeți informațiile succinte, de bază, despre participantul la schimbul de date (IDNO, denumire, domeniul de activitate, alte informații relevante ce pot fi luate în considerare în procesul de examinare a solicitării).*

# II. Temei legal

*În conformitate cu* ***principiul legalității schimbului de date****, reglementat la art. 4 lit. c) al Legii nr. 142/2018, se va reține că datele deținute de participanții la schimbul de date sunt furnizate prin platforma de interoperabilitate unui alt participant în condițiile în care acesta invocă un temei și scop legal pentru prelucrarea setului de date solicitat și respectă cerințele de securitate și confidențialitate ce decurg din regimul juridic al datelor vizate. Respectiv, datele nu sunt accesibile, a priori, în întregime și oricărei persoane interesate, ci doar în măsura în care există un mandat legal în acest sens, adică participantul are un scop și un temei legal de a prelucra datele solicitate.*

*Astfel, la acest capitol, urmează să argumentați dreptul participantului la schimbul de date de a accesa setul de date și să faceți referințe exprese la prevederile actelor normative ce mandatează accesul participantului la schimb de date și/sau îi oferă dreptul de a prelucra datele solicitate. La fel, menționați scopul în care datele solicitate vor fi utilizate, prelucrate.*

*În situația în care schimbul de date preconizat va implica* ***date cu caracter personal****, este necesar să demonstrați respectarea obligației legale ce reiese din prevederile Legii nr. 133/2011 privind protecția datelor cu caracter personal.*

*Dacă consumul de date include* ***informații cu accesibilitate limitată****, altele decît date cu caracter personal, este necesar să faceți referință expresă la prevederile din actele normative care acordă participantului la schimbul de date dreptul de a accesa și de a utiliza în activitatea sa astfel de informații.*

# III. Descrierea schimbului de date preconizat

*Identificați seturile de date ce vor face obiectul schimbului de date sau accesului la date. Se va reține că datele ce vor face obiectul schimbului de date sau accesului la date trebuie identificate pornind, în primul rând de la temeiul legal ce stă la bază, scopul legal urmărit și conform principiului minimului necesar pentru realizarea obiectivului propus.*

*Pentru identificarea și descrierea tehnică a scenariului de schimb de date solicitat, utilizați după caz, un model de Anexă tehnică, propus de AGE (aprobat prin Ordinul Directorului AGE nr. 3005-50 din 30.08.2019).*

*Specificați expres dacă schimbul de date se preconizează a fi unul automatizat, prin servicii web, sau este necesară utilizarea unei interfețe de expunere a datelor, deoarece participantul nu dispune de un sistem informațional capabil să consume servicii web.*

*Descrieți scenariile de schimb de date după integrarea cu MConnect. Anexați diagrame tehnice cu detalii, după caz.*

*În conformitate cu pct. 8 subpct.5), 15), 21), 23) ale Regulamentului privind modul de utilizare a platformei de interoperabilitate (MConnect), aprobat prin HG nr. 211/2019, participantul la schimbul de date are responsabilitatea de a:*

* *asigura consumul datelor în strictă corespundere cu prevederile legale privind protecția datelor cu caracter personal;*
* *implementa politici interne privind securitatea și modul de acces și utilizare a datelor consumate prin platforma MConnect de către angajații săi;*
* *asigura consumul de date prin intermediul platformei MConnect doar în temeiul legii, în scopul exercitării atribuțiilor sale legale și utilizarea acestora, pe proprie răspundere, în limitele și în conformitate cu competențele stabilite de lege;*
* *implementa măsurile necesare pentru asigurarea securității și protecției datelor, inclusiv a celor cu caracter personal, în sistemele sale informaționale integrate cu platforma MConnect.*

*Respectiv, la acest capitol (III. Descrierea schimbului de date preconizat), descrieți modalitatea în care participantul la schimbul de date va asigura respectarea prevederilor pct. 8 subpct.5), 15), 21), 23) din Regulament privind modul de utilizare a platformei de interoperabilitate (MConnect).*

IV. Declarație

În conformitate cu pct. 13 subpct. 6) al Regulamentului privind modul de utilizare a platformei de interoperabilitate (MConnect), aprobat prin HG nr. 211/2019, ...................................... *(se va indica denumirea participantului la schimbul de date),* reprezentat(ă) de *........................(numele, prenumele reprezentantului)*,declar pe propria răspundere că datele, solicitate prin prezenta cerere, și care vor face obiectul schimbului și/sau accesului la date, vor fi utilizate în scopul declarat, cu respectarea prevederilor legale privind protecția datelor cu caracter personal și a cerințelor corespunzătoare de securitate, precum și îmi asum responsabilitatea privind modul în care datele vor fi prelucrate de către angajații companiei/instituției.

# V. Cerințe privind disponibilitatea serviciilor

*Descrieți cerințele privind disponibilitatea serviciilor, ce se așteaptă de la schimbul de date preconizat.*

*(de ex. schimbul trebuie să fie funcțional frecvența, cerințe de disponibilitate, performanță, securitate).*

# VI. Persoane de contact

*Includeți informații (inclusiv nume, prenume, funcția deținută, telefon de contact, e-mail) privind persoanele de contact ale participantului, care sunt responsabile de aspectele de ordin tehnic și juridic aferente procesului de conectare la platforma MConnect.*